CELEX: 32005R1974
Language: lv
Date: 2005-12-02
Title: Komisijas Regula (EK) Nr. 1974/2005 ( 2005. gada 2. decembris ), ar ko groza X un XI pielikumu Eiropas Parlamenta un Padomes Regulai (EK) Nr. 999/2001 attiecībā uz valstu references laboratorijām un īpašu riska materiālu   (Dokuments attiecas uz EEZ)

3.12.2005   
            
            
               LV
            
            
               Eiropas Savienības Oficiālais Vēstnesis
            
            
               L 317/4
            
         
      KOMISIJAS REGULA (EK) Nr. 1974/2005
   (2005. gada 2. decembris),
   ar ko groza X un XI pielikumu Eiropas Parlamenta un Padomes Regulai (EK) Nr. 999/2001 attiecībā uz valstu references laboratorijām un īpašu riska materiālu
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2001. gada 22. maija Regulu (EK) Nr. 999/2001, ar ko paredz noteikumus dažu transmisīvo sūkļveida encefalopātiju profilaksei, kontrolei un apkarošanai (1), un jo īpaši tās 23. panta pirmo daļu,
   tā kā:
   
               (1)
            
            
               Regulā (EK) Nr. 999/2001 ir uzskaitītas izraudzītās valstu references laboratorijas transmisīvās sūkļveida encefalopātijas (TSE) noteikšanai.
            
         
               (2)
            
            
               Dažas dalībvalstis ir paziņojušas Komisijai par izmaiņām to valsts references laboratoriju nosaukumā vai adresē, tādēļ references laboratoriju saraksts jāatjaunina.
            
         
               (3)
            
            
               Regulā (EK) Nr. 999/2001 noteiktu veidu liellopu audi ir nosaukti par īpašu riska materiālu, un tajā paredzēti noteikumi šā materiāla izņemšanai.
            
         
               (4)
            
            
               Saskaņā ar Regulu (EK) Nr. 999/2001 īpašo riska materiālu ir aizliegts eksportēt, bet eksportu var atļaut tikai šā materiāla galīgai likvidēšanai. Saskaņā ar minētās regulas XI pielikumā izklāstītajiem pārejas noteikumiem liemeņus, pusliemeņus un ceturtdaļliemeņus, kuri nesatur citu īpašo riska materiālu, kā vien mugurkaulāju, var nosūtīt uz citu dalībvalsti, kur mugurkaulājs izņemams saskaņā ar Kopienas tiesību aktiem. Nav skaidrs, vai mugurkaulāji izņemami arī tad, ja veic eksportu uz trešām valstīm. Pārtikas nekaitīguma apsvērumu dēļ attiecībā uz īpašā riska materiāla eksportu uz trešām valstīm šādu izņēmumu nedrīkst pieļaut.
            
         
               (5)
            
            
               Zinātniskās vadības komiteja 1997. gada 9. decembra atzinumā ir uzskaitījusi īpašus liellopu riska materiālus, ierosinot izslēgt tos no lietošanas pārtikā un barībā, pamatojoties uz relatīvu audu inficētspēju, sugām un vecumu. Šis atzinums ir pārskatīts un atjaunināts ar minētās komitejas 1998. gada februāra atzinumu par govju sūkļveida encefalopātijas (GSE) iegūšanas risku, 1999. gada decembra atzinumu par GSE iedarbības risku cilvēkiem, lietojot pārtiku, 2000. gada aprīļa atzinumu par GSE ierosinātāja perorālas iedarbības risku cilvēkiem un 2002. gada janvāra atzinumu par transmisīvās sūkļveida encefalopātijas inficētspējas izplatību atgremotāju audos.
            
         
               (6)
            
            
               Zinātniskās vadības komiteja uzskatīja, ka pastāv ārkārtīgi niecīga iespēja centrālajā nervu sistēmā konstatēt inficēšanos liellopiem, kas jaunāki par 30 mēnešiem, pat infekcijas iedarbībai pakļautajiem teļiem. Tomēr retos gadījumos jauniem dzīvniekiem ar klīniskajām pazīmēm ir konstatēta GSE, tādēļ piesardzības labad Zinātniskās vadības komiteja ieteica izņemt dažādu veidu īpašo riska materiālu no liellopiem, kas sasnieguši 12 mēnešu vecumu. Šā ieteikuma rezultātā ir pieņemts vadības lēmums noteikt vecuma ierobežojumu noteiktu veidu īpašā riska materiāla izņemšanai no 12 mēnešus veciem liellopiem.
            
         
               (7)
            
            
               Dažādi faktori liecina par labvēlīgu GSE epidēmijas tendenci un nepārprotamu situācijas uzlabojumu pēdējos gados, pateicoties ieviestajiem riska samazināšanas pasākumiem, jo īpaši pilnīgam barības aizliegumam, kā arī īpašā riska materiāla izņemšanai un iznīcināšanai. Turklāt no pārbaudes ziņojumiem var secināt, ka dalībvalstīs ir uzlabojusies GSE prasību īstenošana. Ņemot vērā labvēlīgo GSE epidēmijas situāciju un jauno informāciju, kas iegūta GSE patoģenēzes pētījumos, Eiropas Komisija 2004. gada oktobrī Eiropas Pārtikas nekaitīguma iestādei piešķīra jaunu mandātu novērtēt vecuma ierobežojumu īpašā riska materiāla izņemšanai no liellopiem.
            
         
               (8)
            
            
               No 2001. līdz 2004. gadam Eiropas Savienībai ziņotajos pozitīvajos GSE gadījumos vidējais vecums pieauga no 86 līdz 108 mēnešiem. Kopš 2001. gada kopā ir pārbaudīti gandrīz 41 miljons dzīvnieku, no tiem pavisam 6 520 gadījumos ir konstatēta saslimšana ar GSE, bet tikai četros gadījumos ar BSE bija saslimuši līdz 35 mēnešus veci dzīvnieki.
            
         
               (9)
            
            
               Eiropas Pārtikas nekaitīguma iestāde 2005. gada 28. aprīļa atzinumā secināja, ka, ņemot vērā pašreizējās zinātniskās atziņas, iespējamo inficētspēju var konstatēt tikai tad, kad pagājušas aptuveni trīs ceturtdaļas inkubācijas perioda.
            
         
               (10)
            
            
               Tādēļ ir zinātnisks pamats pārskatīt vecuma ierobežojumu noteiktu veidu īpašā riska materiāla izņemšanai no liellopiem, jo īpaši attiecībā uz mugurkaulāju. Ņemot vērā inficētspējas attīstīšanos centrālajā nervu sistēmā inkubācijas periodā, pozitīvu GSE gadījumu vecuma struktūru un samazināto iedarbību līdz 2001. gada 1. janvārim dzimušo liellopu vidū, vecuma ierobežojums liellopu mugurkaulāja, tostarp dorsālo gangliju saknīšu, kā īpašā riska materiāla izņemšanai var palielināt līdz 24 mēnešiem. Šo vecuma ierobežojumu var pārskatīt atkarībā no tā, kā attīstīsies GSE epidēmija.
            
         
               (11)
            
            
               Tādēļ Regula (EK) Nr. 999/2001 ir attiecīgi jāgroza.
            
         
               (12)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 999/2001 X un XI pielikumu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2006. gada 1. janvāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 2. decembrī
      
         
            Komisijas vārdā —
         
         
            Komisijas loceklis
         
         Markos KYPRIANOU
         
      
   
   
      (1)  OV L 147, 31.5.2001., 1. lpp. Regulā jaunākie grozījumi izdarīti ar Komisijas Regulu (EK) Nr. 1292/2005 (OV L 205, 6.8.2005., 3. lpp.).
   
      PIELIKUMS
      Regulas (EK) Nr. 999/2001 X un XI pielikumu groza šādi:
      
                  1)
               
               
                  Regulas X pielikuma A nodaļas 3. punktu aizstāj ar šādu:
                  
                              “3)
                           
                           
                              Valstu references laboratorijas ir šīs:
                              
                                          Austrija:
                                       
                                       
                                          
                                                      Österreichische Agentur für Gesundheit und Ernährungssicherheit GmbH, Institut für veterinärmedizinische Untersuchungen Mödling
                                                   
                                                
                                                      Robert Koch Gasse 17
                                                   
                                                
                                                      A-2340 Mödling
                                                   
                                                
                                    
                                          Beļģija:
                                       
                                       
                                          
                                                      CERVA -CODA-VAR
                                                   
                                                
                                                      Centre d'Étude et de Recherches Vétérinaires et Agrochimiques
                                                   
                                                
                                                      Centrum voor Onderzoek in Diergeneeskunde en Agrochemie
                                                   
                                                
                                                      Veterinary and Agrochemical Research Centre
                                                   
                                                
                                                      Groeselenberg 99
                                                   
                                                
                                                      B-1180 Bruxelles
                                                   
                                                
                                    
                                          Kipra:
                                       
                                       
                                          
                                                      State Veterinary Laboratories
                                                   
                                                
                                                      Veterinary Services
                                                   
                                                
                                                      CY-1417 Athalassa
                                                   
                                                
                                                      Nicosia
                                                   
                                                
                                    
                                          Čehija:
                                       
                                       
                                          
                                                      Státní veterinární ústav Jihlava
                                                   
                                                
                                                      Rantířovská 93
                                                   
                                                
                                                      586 05 Jihlava
                                                   
                                                
                                    
                                          Dānija:
                                       
                                       
                                          
                                                      Danmarks Fødevareforskning
                                                   
                                                
                                                      Bülowsvej 27
                                                   
                                                
                                                      DK-1790 København V
                                                   
                                                
                                    
                                          Igaunija:
                                       
                                       
                                          
                                                      Veterinaar- ja Toidulaboratoorium
                                                   
                                                
                                                      Kreutzwaldi 30
                                                   
                                                
                                                      Tartu 51006
                                                   
                                                
                                    
                                          Somija:
                                       
                                       
                                          
                                                      Eläinlääkintä- ja elintarvikelaitos
                                                   
                                                
                                                      Hämeentie 57
                                                   
                                                
                                                      FIN-00550 Helsinki
                                                   
                                                
                                    
                                          Francija:
                                       
                                       
                                          
                                                      Agence française de sécurité sanitaire des aliments
                                                   
                                                
                                                      Laboratoire de pathologie bovine
                                                   
                                                
                                                      31, avenue Tony Garnier
                                                   
                                                
                                                      69 364 LYON CEDEX 07
                                                   
                                                
                                    
                                          Vācija:
                                       
                                       
                                          
                                                      Friedrich-Loeffler-Institut, Bundesforschungsinstitut für Tiergesundheit
                                                   
                                                
                                                      Anstaltsteil Insel Riems Boddenblick 5A
                                                   
                                                
                                                      D-17498 Insel Riems
                                                   
                                                
                                    
                                          Grieķija:
                                       
                                       
                                          
                                                      Ministry of Agriculture — Veterinary Laboratory of Larisa
                                                   
                                                
                                                      7th km of Larisa — Trikala Highway
                                                   
                                                
                                                      GR-411 10 Larisa
                                                   
                                                
                                    
                                          Ungārija:
                                       
                                       
                                          
                                                      Országos Állategészségügyi Intézet (OÁI)
                                                   
                                                
                                                      Pf. 2.
                                                   
                                                
                                                      Tábornok u. 2.
                                                   
                                                
                                                      H-1581 Budapest
                                                   
                                                
                                    
                                          Īrija:
                                       
                                       
                                          
                                                      Central Veterinary Research Laboratory
                                                   
                                                
                                                      Young's Cross
                                                   
                                                
                                                      Celbridge
                                                   
                                                
                                                      Co. Kildare
                                                   
                                                
                                    
                                          Itālija:
                                       
                                       
                                          
                                                      Istituto Zooprofilattico Sperimentale del Piemonte, Liguria e Valle d’Aosta — CEA
                                                   
                                                
                                                      Via Bologna, 148
                                                   
                                                
                                                      I-10154 Torino
                                                   
                                                
                                    
                                          Latvija:
                                       
                                       
                                          
                                                      State Veterinary Medicine Diagnostic Centre
                                                   
                                                
                                                      Lejupes Str. 3
                                                   
                                                
                                                      Riga LV 1076
                                                   
                                                
                                    
                                          Lietuva:
                                       
                                       
                                          
                                                      Nacionalinė veterinarijos laboratorija
                                                   
                                                
                                                      J. Kairiūkščio g. 10
                                                   
                                                
                                                      LT-08409 Vilnius
                                                   
                                                
                                    
                                          Luksemburga:
                                       
                                       
                                          
                                                      CERVA -CODA-VAR
                                                   
                                                
                                                      Centre d'Étude et de Recherches Vétérinaires et Agrochimiques
                                                   
                                                
                                                      Centrum voor Onderzoek in Diergeneeskunde en Agrochemie
                                                   
                                                
                                                      Veterinary and Agrochemical Research Centre
                                                   
                                                
                                                      Groeselenberg 99
                                                   
                                                
                                                      B-1180 Bruxelles
                                                   
                                                
                                    
                                          Malta:
                                       
                                       
                                          National Veterinary Laboratory
                                          Albert Town Marsa
                                       
                                    
                                          Nīderlande:
                                       
                                       
                                          
                                                      Centraal Instituut voor Dierziektecontrole-Lelystad
                                                   
                                                
                                                      Houtribweg 3g
                                                   
                                                
                                                      8221 RA Lelystad
                                                   
                                                
                                                      Postbus 2004
                                                   
                                                
                                                      8203 AA Lelystad
                                                   
                                                
                                    
                                          Polija:
                                       
                                       
                                          
                                                      Państwowy Instytut Weterynaryjny (PIWet)
                                                   
                                                
                                                      24-100 Puławy
                                                   
                                                
                                                      al. Partyzantów 57
                                                   
                                                
                                    
                                          Portugāle:
                                       
                                       
                                          
                                                      Laboratório Nacional de Investigação Veterinária Estrada de Benfica
                                                   
                                                
                                                      701 P-1500 Lisboa
                                                   
                                                
                                    
                                          Slovākija:
                                       
                                       
                                          
                                                      State Veterinary Institute Zvolen
                                                   
                                                
                                                      Pod dráhami 918
                                                   
                                                
                                                      SK-960 86, Zvolen
                                                   
                                                
                                    
                                          Slovēnija:
                                       
                                       
                                          
                                                      National Veterinary Institute
                                                   
                                                
                                                      Gerbičeva 60
                                                   
                                                
                                                      1000 Ljubljana
                                                   
                                                
                                    
                                          Spānija:
                                       
                                       
                                          
                                                      Laboratorio Central de Veterinaria (Algete)
                                                   
                                                
                                                      Ctra. de Algete km. 8
                                                   
                                                
                                                      28110 Algete (Madrid)
                                                   
                                                
                                    
                                          Zviedrija:
                                       
                                       
                                          
                                                      National Veterinary Institute
                                                   
                                                
                                                      S-751 89 Uppsala
                                                   
                                                
                                    
                                          Apvienotā Karaliste:
                                       
                                       
                                          
                                                      Veterinary Laboratories Agency
                                                   
                                                
                                                      Woodham Lane
                                                   
                                                
                                                      New Haw Addlestone Surrey KT15 3NB”
                                                   
                                                
                                    
                        
            
                  2)
               
               
                  Regulas XI pielikuma A daļu groza šādi:
                  
                              a)
                           
                           
                              ar šādu daļu aizstāj 1. punkta a) apakšpunkta i) daļu:
                              
                                          “i)
                                       
                                       
                                          divpadsmit mēnešu vecumu sasniegušu liellopu galvaskauss, izņemot apakšžokli un ieskaitot smadzenes un acis, un muguras smadzenes, 24 mēnešu vecumu sasniegušu liellopu mugurkaulājs, izņemot astes skriemeļus, kakla, krūškurvja un jostas skriemeļu muguras apofīzes un šķērsapofīzes, kā arī Crista sacralis mediana un krusta kaula spārnu, bet ieskaitot dorsālo gangliju saknītes, un visu vecumu liellopu mandeles, zarnas no divpadsmitpirkstu zarnas līdz taisnajai zarnai un apzarnis;”;
                                       
                                    
                        
                              b)
                           
                           
                              ar šādu punktu aizstāj 13. punktu:
                              
                                          “13.
                                       
                                       
                                          Dalībvalstis var pieņemt lēmumu atļaut nosūtīt īpašu riska materiālu saturošas galvas un nesadalītus liemeņus uz citu dalībvalsti tikai pēc tam, kad šī otra dalībvalsts ir piekritusi saņemt šo materiālu un ir apstiprinājusi īpašos nosūtīšanas nosacījumus, kas piemērojami šādai pārvietošanai.
                                          Tomēr liemeņus, pusliemeņus vai ne vairāk kā trīs lielos gabalos sadalītus pusliemeņus un ceturtdaļliemeņus, kuros nav nekāda cita īpašā riska materiāla, kā vien mugurkaulājs, ieskaitot dorsālo gangliju saknītes, drīkst ievest no trešās valsts dalībvalstī un drīkst nosūtīt uz citu dalībvalsti, nesaņemot iepriekšēju tās piekrišanu.
                                          Īpašo riska materiālu saturošas liellopu, aitu un kazu galvas un svaigu gaļu aizliegts izvest no Kopienas.”